OzLabs/hebrew-wiki-articles huggingface dataset:
צומת מחולה

צומת מְחוֹלָה הוא צומת מרכזי בבקעת הירדן. הצומת מחבר בין כביש 90 לכביש 578. סמוך לצומת שוכן היישוב מחולה, שהצומת קרוי על שמו.

ב-16 באפריל 1993 ביצע מחבל מחמאס בצומת את הפיגוע בצומת מחולה. יש הטוענים שפיגוע זה הוא פיגוע ההתאבדות הראשון שבוצע על ידי טרוריסטים פלסטינים בשטח בשליטה ישראלית, אך בתחקיר הראשוני שנערך בשטח עלתה סברה שייתכן שהמטען הופעל מוקדם בטעות. יצחק אילן, ש-17 שנה לאחר האירוע מונה לסגן ראש השב"כ, גם טען בריאיון ב-2020 כי מות המחבל נגרם מתקלה. לטענתו, המחבל תכנן להחנות את רכבו בצמוד לאוטובוסים ולאחר מכן להימלט מהזירה, אך מטען החבלה הופעל בטרם בריחתו של המחבל. 
==קישורים חיצוניים==
* [http://wikimapia.org/1676275/he/%D7%A6%D7%95%D7%9E%D7%AA-%D7%9E%D7%97%D7%95%D7%9C%D7%94 צילום אוויר של צומת מחולה]

==הערות שוליים==

*
קטגוריה:בקעת הירדן
מחולה
קטגוריה:כביש 90
שלום רוזנפלד (רב)

רבי שלום הלוי רוזנפלד (תק"ס, 1800 - כ' בחשוון תרי"ב, 15 בנובמבר 1851), היה רבה של קמינקה, ואבי חסידות קמינקה. מגדולי תלמידיו של רבי נפתלי צבי מרופשיץ.

==ביוגרפיה==
נולד ברווה לגביר יעקב יוסף וליענטא בת הרב יהושע צבי העשיל מבאר. נקרא על שם אבי אביו, שכונה "הגראף מראווה". בצעירותו נחשב לעילוי, וכונה "העילוי מראווה". בגיל 9 כבר סיים את הש"ס. בבחרותו למד אצל רבי צבי הירש חריף ואצל רבי שלמה קלוגר.

לפני גיל 13 התארס לחנה גולדה בתו של רבי נפתלי נתן הירש, "הגרף מקראשוב", צאצא לרבי צבי הירש מבולחוב. לאחר נישואיו התגורר בראווה עד שנת תקפ"ב, אז התקבל לכהן ברבנות יאריטשוב. לאחר 15 שנה, מונה לרבה של קמינקא. 

הוא היה אחד משני גדולי תלמידיו של רבי נפתלי מרופשיץ, לצד רבי חיים מצאנז. כמו כן נסע לחצרו של רבי שלום מבעלז. הוא לא כיהן באופן רשמי כאדמו"ר, אך בהיסטוריה החסידית הוא נחשב ל"צדיק", ואמרותיו ומעשיות עליו, מודפסות ונאמרות עד היום על ידי חסידים. הוא נודע בחריפותו, ודברי תורה ומשלים רבים שלו מתובלים בהלצות, אשר נחשבות על ידי חסידים כסודות עליונים.

הוא נהג לרקוד "מצווה טאנץ" בניגון מיוחד. הניגון מושר עד היום כ"מצווה טאנץ" בחסידות באבוב, שאדמו"ריה הם צאצאיו<ref>[https://www.youtube.com/watch?v=syA3BDOd1ic הנה קישור] לניגון המצווה טאנץ אצל הרבי הנוכחי מבאבוב</ref>.

בנו היחיד רבי יהושע, מילא את מקומו ברבנות קמינקא.

בשנת תשמ"ג, יצא הספר אוהב שלום ובו דברי תורתו ומעשיות עליו.

==קישורים חיצוניים==
* 
* 

== הערות שוליים ==

קטגוריה:רבנים גליציאנים
קטגוריה:רבנים חסידים
קטגוריה:אבות בתי דין
קטגוריה:ילידי 1800
קטגוריה:נפטרים ב-1851
סעיד חווא

סעיד חווא (1935–1989; ערבית: سعيد حوى) היה הוגה דעות אסלאמיסטי סורי, ממנהיגי תנועת האחים המוסלמים בסוריה.

==קורות חייו==
סעיד חווא נולד בשנת 1935 בשכונת העוני אלעיליאת בעיר הסורית חמאת. בגיל שנה התייתם מאמו, ואביו, מוחמד דיב חווא, נקלע לסכסוך דמים שבסופו נאלץ לגלות מן העיר למספר שנים מחשש לנקמת דם. לאחר שהסגיר עצמו לרשויות בהסכמת משפחת הנרצח, אביו שהה שנה נוספת בבית סוהר. חווא גדל אצל סבתו, שהקפידה על חינוכו של הילד למרות תנאי העוני הקשים שבהם חיו. בהיותו בן שבע, חזר אביו לחמאת והקים דוכן למכירת ירקות בשוק העיר. כדי שיוכל לסייע בהתפתחות העסק, הוצא חווא מבית-הספר, אך המשיך ללמוד ולהתפתח תחת חסות המשפחה. אביו של חווא היה מודל השראה לבנו והמריץ אותו להתמיד בקריאת ספרים ולשנן קטעים מן הקוראן. כמו כן מוחמד דיב היה פעיל פוליטית בתנועה הסוציאליסטית של אכראם אל-חוראני, כנציג של שכונת אלעיליאת נגד בעלי הקרקעות הגדולים של חמאת. חווא היה צעיר מדי כדי לחוות את פעילותו של חוראני ממקור ראשון, אולם ספג את מורשתו הפוליטית דרך אביו. אף שאימץ קו אידאולוגי שונה לחלוטין מזה של חוראני החילוני, חווא זקף לזכותו את הנחלת מתודות הארגון והתכנון הדרושים לצורך הנעת ההמונים בדרך להגשמת יעדים פוליטיים.

לאחר שלוש שנים של עבודה בשוק מצבה הכלכלי של המשפחה השתפר, וחווא חידש את לימודיו הסדירים בבית-ספר ערב דאר אל-אנסאר, שהיה שייך לזרם הסלפיה. הוא המשיך בלימודיו בבית-הספר על שם אבן רושד, התיכון המרכזי בעיר. אחד המורים בתיכון היה השייח' הצופי מוחמד אל-חאמד, הוא אשר יותר מכל עיצב את השקפתו הדתית של חווא. אל-חאמד למד בפקולטה לשריעה באוניברסיטת אל-אזהר שבמצרים, ובשהותו במדינה הושפע רבות ממייסד האחים המוסלמים חסן אל-בנא. כששב לחמאת והחל לשמש כקאדי וכמטיף בעיר, היה גם ממקימי הסניף המקומי של תנועת האחים המוסלמים. בנוסף לכך שימש אל-חאמד בתור השייח' הצופי העירוני של מסדר הנקשבנדיה, זאת בניגוד לכמה מן הזרמים הסלפים האחרים שפעלו בסוריה באותה עת והתנגדו לאורח החיים הצופי. שני מוטיבים מרכזיים אלו - הצופיות והאחים המוסלמים - הונחלו לחוא ישירות בידי אל-חאמד.

בשנת 1953 הצטרף חווא לאחים המוסלמים בהוראתו של מורו אל-חאמד. עד מהרה הוכיח חווא יכולות רטוריות וארגוניות מרשימות, והתקדם במהירות בשורות הארגון. הוא היה שותף להקמתו של ארגון חמוש שפשט על מקומות בילוי שלא היו לרוח האסלאם, ואגב כך התחכך באופן מתמיד עם הכנופיות שתמכו באכראם אל-חוראני. בשלב מסוים הוצע לחווא לנטוש את "האחים" ובמקום זאת להקים ענף דתי בתוך המפלגה של אל-חוראני, אך הוא סירב בתוקף. במחצית השנייה של שנות ה-50 התמקד חווא בהשלמת לימודיו הדתיים ובצופיות. עקב כך עזב את לראשונה את חמאת, ועבר ללמוד בפקולטה לשריעה באוניברסיטת דמשק.

חווא למד בפקולטה לשריעה באוניברסיטת דמשק, תחת "המפקח הכללי" הראשון של תנועת האחים המוסלמים בסוריה מוסטפא אל-סבאעי, ששימש דיקן הפקולטה באותה עת.

לאחר מרידת האחים המוסלמים כנגד חאפז אל-אסד יצא חווא לגלות ושהה בשארית חייו בירדן.

==הערות שוליים==

קטגוריה:בוגרי אוניברסיטת דמשק
קטגוריה:פוליטיקאים סורים
קטגוריה:סופרים סורים
קטגוריה:סורים שנולדו ב-1935
קטגוריה:סורים שנפטרו ב-1989
סיטרואן DS4

סיטרואן DS4 היא מכונית משפחתית המיוצרת על ידי יצרנית הרכב הצרפתית סיטרואן. ה-DS4 מהווה את הדגם השני במותג היוקרה של סיטרואן – סדרת המכוניות DS - הנוצר על מנת לשמש אלטרנטיבת פרימיום למכוניות הדגל של היצרנית, המחזיקות בקידומת C. המכונית הושקה באופן רשמי בשנת 2011, וזאת על אף שכבר ב-2010 הוצגה לראשונה בתערוכת הרכב של פריז ונמכרה במדינות מסוימות.

==נתונים טכניים==
סיטרואן DS4 מצוידת במערכת הטכנולוגית Start & Stop האחראית על כיבוי המנוע כאשר הרכב עומד בפקק כבד או ברמזור. על פי היצרנית המערכת מותאמת ל-600,000 התנעות.

סיטרואן DS4 מצוידת במנוע טורבו, הנוצר משיתוף פעולה של קבוצת PSA וב.מ.וו, בנפח של כ-1.6 ליטר בשני הספקים: הראשון מפיק הספק מרבי של כ-163 כ"ס ב-6,000 סל"ד ומשודך לתיבה אוטומטית בעלת שישה הילוכים; המנוע השני מפיק הספק מרבי של כ-200 כ"ס ב-5,500 סל"ד ומשודך לתיבה ידנית בעלת שישה הילוכים. התאוצה מעמידה למהירות של כ-100 קמ"ש אורכת 8.6 שניות לגרסת ה-160 כ"ס ו-7.9 לגרסת ה-200 כ"ס. המהירות המרבית של המכונית היא כ-212 קמ"ש לגרסת ה-160 כ"ס ו-235 לגרסת ה-200 כ"ס.

על פי היצרנית, תצרוכת הדלק במצב נסיעה משולב עירוני-בינעירוני היא 7.7 ליטר ל-100 ק"מ לליטר לגרסת ה-163 כ"ס ו-6.4 ליטר ל-100 ק"מ לגרסת ה-200 כ"ס. פליטת החמצן היא 144 גרם לק"מ.

==עיצוב==
בהיבט העיצובי, DS4 היא מכונית קופה המשלבת בין גובה, המושפע ממכוניות SUV, לבין צללית המתכתבת עם רכבי קופה, המתבטאת בהסתרת ידיות הדלתות האחוריות.

ה-DS4 נבחרה למכונית היפה של השנה בפסטיבל רכב בינלאומי, כשהיא מנצחת את BMW F10 5 ואת ה-CR-Z ההיברידית של הונדה. מגזין הרכב הגרמני "אוטו בילד" העניק לרכב את הפרס הראשון עבור העיצוב בקטגוריית העיצוב. במסגרת פסטיבל מוטורי בינלאומי בצרפת, זכתה ה-DS4 בתואר "המכונית היפה ביותר לשנת 2010", לאחר שזכתה בהצבעה אינטרנטית שבה השתתפו כ-60,000 גולשים מ-62 מדינות שונות.

==בטיחות==
ארגון הבטיחות האירופי NCAP העניק לסיטרואן DS4 חמישה כוכבים במבחן בטיחות.

==ראו גם==
*סיטרואן DS5

== קישורים חיצוניים ==
* [https://web.archive.org/web/20141019150248/http://www.auto.co.il/דגם-3144-סיטרואן-DS4.aspx סיטרואן DS4], באתר אוטו
* [http://www.citroen.co.il/car-models/ds4 סיטרואן DS4], באתר סיטרואן ישראל
* 

==הערות שוליים==

קטגוריה:דגמי מכוניות שהושקו ב-2010
קטגוריה:מכוניות משפחתיות
קטגוריה:מכוניות צרפתיות
DS4
4
סימונה פפה

סימונה פפה (נולד ב-30 באוגוסט 1983) הוא כדורגלן עבר איטלקי ששיחק בעמדת הקשר.

==קריירת מועדונים==
פפה התחיל את הקריירה שלו במחלקת הנוער של רומא, אך לא זכה לשחק בקבוצה הבוגרת. לאחר שעבר בלקו ובטראמו, בקיץ , חתם בפלרמו. פפה היה שותף ב-19 משחקים והבקיע שער אחד ועלה עם המועדון לראשונה בתולדותיו לסרייה א'. ביולי הושאל לפיאצ'נצה על מנת לצבור דקות משחק. ביוני פפה חזר לפלרמו.

בינואר חתם פפה באודינזה, כעבור חצי שנה הושאל לקליארי. ב-18 בנובמבר 2006 הבקיע את שער הבכורה שלו בסרייה א' נגד פלרמו. ב-22 ביוני 2007 חזר לאודינזה.

ב-9 ביוני 2010, הושאל ליובנטוס תמורת 2.6 מיליון אירו עם אופציה לרכוש את כרטיס השחקן שלו לאחר חודש תמורת 7.5 מיליון אירו. ב-1 ביולי 2010 יובנטוס מימשה את האופציעה. בעונתו הראשונה במועדון הוא הבקיע 5 שערים ב-30 משחקים. בעונת זכה פפה עם המועדון באליפות ראשונה לאחר 7 שנים. בסיום עונת שוחרר מהקבוצה. 

ב-11 באוגוסט 2015 חתם בקייבו ורונה.

==קריירה בינלאומית==
פפה נכלל בסגל נבחרת איטליה בכדורגל עד גיל 21 לקראת אליפות אירופה בכדורגל עד גיל 21 - 2006. ב-11 באוקטובר 2008, הוא ערך את הופעת הבכורה שלו במדי הנבחרת בוגרת בתיקו 0-0 נגד במסגרת מוקדמות מונדיאל 2010. פפה נכלל בסגל הנבחרת הבוגרת לקראת גביע הקונפדרציות 2009 ומונדיאל 2010.

==תארים==
; פאלרמו
*סרייה ב': 

; יובנטוס
*סרייה א': , , , 
*הסופר קאפ האיטלקי: , 
*הגביע האיטלקי: 

==קישורים חיצוניים==

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני רומא
קטגוריה:כדורגלני פלרמו
קטגוריה:כדורגלני פיאצ'נצה
קטגוריה:כדורגלני אודינזה
קטגוריה:כדורגלני קליארי
קטגוריה:כדורגלני יובנטוס
קטגוריה:כדורגלני קייבו ורונה
קטגוריה:כדורגלני פסקארה
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:כדורגלני נבחרת איטליה
קטגוריה:איטלקים שנולדו ב-1983
מארק בון ג'וניור

מארק בון ג'וניור (באנגלית: Mark Boone Junior; נולד ב-17 במרץ 1955) הוא שחקן אמריקאי שהתפרסם בזכות תפקידו בתור בובי מונסון בסדרה "ילדי האנרכיה" ובזכות תפקידיו בסרטים "ממנטו" ו"באטמן מתחיל"

== ביוגרפיה ==
בון נולד בשם מארק היידריך בסינסינטי, אוהיו לג'יני ובוב היידריך. בון גדל בשיקגו ולמד ב"אוניברסיטת ורמונט". הוא נסע לניו יורק כדי לפתח קריירת משחק והופיע במופעי סטנד-אפ ביחד עם חברו השחקן סטיב בושמי, בניו יורק גם בחר לאמץ לעצמו את שם הבמה "בון".

בון התגלה לראשונה בסרט הפעולה "מת לחיות 2" בו שיחק בתפקיד שוקלי מקבוצת הטרוריסטים. ב-1995 הופיע בון כשחקן משני במותחן "שבעה חטאים" של דייוויד פינצ'ר ובמערבון של סם ריימי "המהירים והמתים". זכה לחשיפה גדולה בשנת 1996 בסרטו של סטיב בושמי "הפאב של השכונה" בו שיחק בון בתפקיד מייק מלקוחות הפאב הקבועים. בסוף שנות ה-90 השתתף בון בסרט המלחמה של טרנס מאליק "הקו האדום" בתפקיד טוראי כריסטופר פיל ובדרמה הצבאית "בת הגנרל" בתפקיד סמל דלברט אלקינס.

בשנת 2000 שיחק בון בסרט הביכורים המפורסם של כריסטופר נולאן "ממנטו" בתפקיד בארט פקיד המלונית בה שוהה גיבור העלילה לאונרד (גיא פירס). ב-2003 שיחק בון בסרט הפעולה "מהיר ועצבני 2" בתור השוטר המושחת ווית'וורת'.
ב-2005 השתתף בהפקה נוספת של כריסטופר נולאן "באטמן מתחיל" בתפקיד הבלש המושחת ארנולד פלאס. ב-2006 שיחק ב קומדיה העצמאית "חותכי ורידים: סיפור אהבה ". ב-2007 הופיע בון בסרט הערפדים "30 ימים של לילה" בתפקיד בו באוור מאזרחי העיירה הנמלטים מהערפדים.

בשנת 2008 החל בון לשחק בסדרת הדרמה "ילדי האנרכיה" בתפקיד בובי מונסון מזכיר המועדון ואחראי הכספים, תפקיד אותו מילא בון במשך שבע עונות, עד לסיום הסדרה ב-2014 עוד ב-2008 השתתף גם כן בדרמה העצמאית "נהר קפוא" בתפקיד המבריח המושחת ג'אסקוס ברונו.

בשנת 2016 גילם את דמותו של הכומר וולטהול בדרמה ההיסטורית "הולדתה של אומה" שקיבלה שבחים רבים, של הבמאי נייט פארקר.

== פילמוגרפיה נבחרת ==
=== קולנוע ===

=== טלוויזיה ===

* ילדי האנרכיה (2014-2008)
*צ'יפ (2016)
*פטריוט (2017)
*המנדלוריאן (2019-הווה)
*Paradise City (2021)

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת ורמונט
קטגוריה:אמריקאים שנולדו ב-1955
פופי דלווין

פופי אנג'לה דלווין (אנגלית: Poppy Angela Delevingne; נולדה ב-3 במאי 1986) היא דוגמנית ושחקנית קולנוע בריטית.

==ביוגרפיה==
דלווין נולדה בלונדון, אנגליה, הממלכה המאוחדת. בתם של פנדורה אן דלווין ויזם הנדל"ן צ'ארלס האמר דלווין. היא למדה בבית הספר הפרטי בית הספר בידלס בהאמפשייר. יש לה שתי אחיות- קלואי, והדוגמנית והשחקנית קארה דלווין. 

סביה מצד אמה של דלווין הוא סיר ג'וסלין סטיבנס, לשעבר יושב הראש של המורשת האנגלית. סבתה מצד אמה הייתה העוזרת האישית של הנסיכה מרגרט. סבי סביה מצד אימה הם הברונטים לבית פאודל-פיליפס, ודרכם יש לדלווין שורשים אנגלו-יהודיים.

באוקטובר 2012 היא התארסה לג'יימס קוק, והם נישאו במאי 2014.

==קריירה==
דלווין הוחתמה על ידי סוכנות הדוגמנות סטורם ב-2008.

היא דגמנה למותגים כמו שיאצי צ'ן, לורה אשלי, אניה הינדמרץ', מנגו, אלברטה פרטי וברברי. היא הלכה בתצוגות אופנה של מותגים שונים, ביניהם ג'וליאן מקדונלד, ועבדה עם צלמים, ביניהם טרי ריצ'רדסון. היא הייתה הפנים של לואי ויטון בקולקציה של קיץ 2012. 

דלווין היא השגרירה הצעירה של מועצת האופנה הבריטית וכן שגרירת המותג של שאנל.

בנוסף לקריירת הדוגמנות, דלווין שיחקה בתפקיד זוטר בסרט האפוס-היסטורי "קינג ארתור: אגדת החרב" שביים וכתב גאי ריצ'י, ושיחקה בסרט האקשן "קינגסמן 2: מעגל הזהב" לצידה של האלי ברי.

==קישורים חיצוניים==

* נעמה ביבי, [http://atmag.co.il/אופנה-ויופי/אנשים/דוגמניות/ריאיון-עם-פופי-דלווין-הדוגמנית-שגדלה-ב ריאיון עם פופי דלווין, הדוגמנית שגדלה בחצרות מלכים], באתר את, 12 בדצמבר 2016

קטגוריה:דוגמניות אנגליות
קטגוריה:שחקניות קולנוע וטלוויזיה אנגליות
קטגוריה:בלוגריות
קטגוריה:בריטיות שנולדו ב-1986
קטגוריה:בריטים שנולדו ב-1986
D-Link

תאגיד D-Link היא חברה טאיוואנית רב-לאומית לייצור חומרה וציוד לרשתות. שמה הקודם של החברה היה Datex Systems Inc. החברה נוסדה במרץ 1986, בעיר טאיפיי, בירת טאיוואן.

D-Link מספקת פתרונות תקשורת החל מלקוחות פרטיים ועד ארגונים גדולים. החברה מייצרת ומשווקת ציוד תקשורת: קישוריות רשת, כרטיסי רשת, VOIP, נתבים, מתגים, ציוד DSL, מצלמות IP לאבטחה, ציוד מולטימדיה דיגיטלי ועוד.

החברה מוצבת במקום השלישי בעולם באספקת פתרונות של קישוריות רשת, עם נתח שוק של כ-17%. בתחום נקודות גישה אלחוטיות לשוק הארגונים הבינוניים והגדולים מוצבת החברה כמובילת שוק, עם נתח של יותר מ-45% מבחינת משלוחי יחידות נקודות גישה.

לחברה כ-189 משרדים ב-67 מדינות. מנכ"ל סניף ישראל הוא ערן שלומי.

המתחרים העיקריים של D-Link הם Cisco, HP ו-Netgear.

== היסטוריה ==
החברה נוסדה על ידי Ken Kao ביחד עם ששת עמיתיו. באותה תקופה כרטיסי הרשת כמעט שלא היו בשימוש במחשבים אישיים בגלל גודלם (11 אינץ'), החברה הצליחה לפתח כרטיס רשת בגודל 5 אינץ' ובכך סללה את הדרך לשילוב כרטיסי רשת במחשבים אישיים.

עד שנת 1992 נקראה החברה Datex Systems Inc, באותה שנה החליטה לשנות את שמה ל-D-Link. השם D-Link מורכב מהאות D של שם החברה הקודם ומהמילה Link, שמשמעותו קשר.

ב-1994 הייתה לחברת התקשורת הראשונה אשר הונפקה בבורסת טאיוואן.

בשנת 2003 הוקם סניף D-Link ישראל.

== מוצרים ==
לחברה מגוון רחב של נתבים, כרטיסי רשת, נקודות גישה אלחוטיות, ציוד לאבטחת מידע ועוד.
נתב אלחוטי מדגם DIR-600
מצלמת IP מדגם DCS-2120
בשנת 2007 הייתה החברה הראשונה אשר שיווקה נתבים ומתגים הפועלים בטכנולוגיה ירוקה, אשר מסייעת לחסכון בצריכת חשמל. הטכנולוגיה מכבה פורטים בציוד התקשורת אשר לא מחובר אליהם כבל רשת, בנוסף הציוד מסוגל לזהות את אורך כבל הרשת ולהתאים את צריכת החשמל כך שיוכל להעביר עליו את המידע.

בשנת 2010 השיקה החברה את ה-Boxee Box, מזרים מדיה המבוסס על תוכנה ישראלית.

בישראל מוצרי D-Link משווקים בין היתר ללקוחות בזק המתחברים לאינטרנט.

==קישורים חיצוניים==

* 

== הערות שוליים ==

קטגוריה:יצרני_חומרה_טאיוואנים
קטגוריה:יצרני ציוד תקשורת
נשאטל גזמאקס

נשאטל גזַמאקס (בגרמנית: Neuchâtel Xamax) הוא מועדון כדורגל שווייצרי, מהעיר נשאטל. המועדון נוסד בשנת 1970 לאחר איחוד בין קנטונל ובין פ.ס. גזמאקס. בשנת זכה המועדון באליפות ובגביע הראשונים שלו, שנה לאחר מכן הם הצליחו להגן על התואר. בשנת זכה המועדון בגביע השלישי בתולדותיו.

ב-26 בינואר 2012 המועדון פשט את הרגל, ובתחילת עונת חידש את פעילותו בליגה החמישית בשווייץ. הקבוצה עלתה שתי ליגות בשתי עונות ובעונת עלתה לליגת המשנה השווייצרית. בעונת סיימה הקבוצה במקום הראשון בליגת המשנה ועלתה לליגת העל השווייצרית.

בעונת 2019/2020 הקבוצה סיימה במקום האחרון בליגה הראשונה וירדה חזרה לליגה השנייה.

==קישורים חיצוניים==

* 

קטגוריה:קבוצות כדורגל שווייצריות
קטגוריה:קבוצות כדורגל שהוקמו ב-1970
חומט מנומר

חומט מנומר (שם מדעי: Eumeces schneideri) הוא בן למשפחת החומטיים. אורכו עשוי להגיע אף ל-50 ס"מ, מה שהופך אותו לחומט הארוך ביותר בישראל והאזור. החומט המנומר הוא היחיד מממשפחת החומטיים המתאפיין בדו צורתיות זוויגית. הבדל נוסף הוא שהזכר גדול מהנקבה.

החומט המנומר ניזון מחרקים, ביצים, זוחלים ובעלי חיים אחרים הקטנים ממנו. זאת הודות לגודלו. תפריטם של שאר המינים הקטנים יותר, קטן יותר בהתאם, ומכיל רק חרקים וזוחלים קטנים.

צבעו מבריק, חלק וחום ברובו, ועל גבו וצדדיו יש צורות ופסים מרהיבים.

בדומה לשאר המינים בסוג מסוגל החומט להשיל את זנבו, במטרה לעכב טורף, ובינתיים להימלט.

==תפוצה ומקום חיות==
מזרח אלג'יריה, תוניסיה, לוב, מצריים, חצי האי סיני, ישראל, קפריסין, טורקיה, מערב סוריה, לבנון, ירדן, איראן (במדבר קאביר), עיראק, ערב הסעודית, טרנסקווקז, רוסיה (דאגסטן), טורקמניסטן, אוזבקיסטן, טג'יקיסטן, מזרח גאורגיה, דרום ארמניה, אזרבייג'ן, אסיה הקטנה, אפגניסטן, צפון פקיסטן וצפון-מערב הודו.

== קריאה נוספת ==
* אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 117–118

==קישורים חיצוניים==

* נח רוטרי, [http://lib.cet.ac.il/pages/item.asp?item=1074 חומט מנומר], באתר המרכז לטכנולוגיה חינוכית

קטגוריה:בעלי חיים שתוארו ב-1802
קטגוריה:טקסונים שתוארו בידי פרנסואה מארי דודין
קטגוריה:ארץ ישראל: חומטיים
קטגוריה:חומטיים
קטגוריה:פקיסטן: זוחלים
הפונקציה הריקה

במתמטיקה, הפונקציה הריקה היא פונקציה שהתחום שלה הוא הקבוצה הריקה. לכל קבוצה <math>A</math> יש בדיוק פונקציה ריקה אחת <math>f_A: \empty \to A</math>. בשפת תורת הקטגוריות, עובדה זו משמעה שהקבוצה הריקה היא אובייקט התחלתי בקטגוריית הקבוצות <math>\mathbf{Sets}</math>.

הפונקציה הריקה לא מקבלת ערכים כלל – הגרף שלה הוא הקבוצה הריקה. היא מוגדרת היטב כפונקציה: התנאי, שלכל <math>x\in \empty</math> מתאים <math>f_A(x)\in A</math> יחיד, מתקיים באופן ריק. לעומת זאת, פונקציה <math>g: A \to \empty</math> לעולם אינה קיימת, למעט במקרה <math>A=\empty</math>, אז <math>g=f_\empty</math>.

הפונקציה הריקה היא פונקציה חד-חד-ערכית וקבועה באופן ריק. היא על רק במקרה <math>A=\empty</math>.

קיומה של הפונקציה הריקה מצדיק את הטענה ש-<math>|A|^0=1</math> לכל עוצמה <math>|A|</math>. זאת מכיוון, שלפי ההגדרה:
:<math>|A|^0=|\{f \mid f: \empty \to A\}|=|\{f_A\}|=1</math>

טענה זו שקולה לטענה שמכפלה ריקה שווה ל-1.

בין קבוצות <math>A,B</math> קיימת פונקציה חלקית ריקה יחידה; כלומר, פונקציה חלקית <math>f: A \to B</math>, שהגרף שלה ריק.

בתורת הקטגוריות, העובדה שלכל קבוצה יש פונקציה ריקה אחת פונה לכך שהקבוצה הריקה מהווה אובייקט התחלתי בקטגוריית הקבוצות, כלומר, ישנה פונקציה יחידה מהקבוצה הריקה לכל קבוצה אחרת.

קטגוריה:תורת הקבוצות
ריקה
שבעת העממים

שבעת העממים או שבעת עמי כנען הם העמים ששכנו בארץ ישראל בזמן יציאת מצרים, ומידם נכבשה הארץ, בידי בני ישראל. העמים הם: הכנעני, החתי, האמורי, החיווי, הפרזי, היבוסי והגרגשי.

==מקורם של העמים==

על פי מסורת המקרא, כנען היה בנו הרביעי של חם בן נח. בפרשת נח מובאת רשימה של בני כנען: "וּכְנַעַן יָלַד אֶת צִידֹן בְּכֹרוֹ וְאֶת חֵת. וְאֶת הַיְבוּסִי וְאֶת הָאֱמֹרִי וְאֵת הַגִּרְגָּשִׁי. וְאֶת הַחִוִּי וְאֶת הַעַרְקִי וְאֶת הַסִּינִי. וְאֶת הָאַרְוָדִי וְאֶת הַצְּמָרִי וְאֶת הַחֲמָתִי וְאַחַר נָפֹצוּ מִשְׁפְּחוֹת הַכְּנַעֲנִי".

רשימת העמים השוכנים בארץ המובטחת לעם ישראל מוזכרת למעלה מ-20 פעמים במקרא, אך רק פעם אחת בתורה (ופעמיים בספר יהושע) מוזכרים בה שבעה עמים: "כִּי יְבִיאֲךָ ה' אֱלֹהֶיךָ אֶל הָאָרֶץ אֲשֶׁר אַתָּה בָא שָׁמָּה לְרִשְׁתָּהּ וְנָשַׁל גּוֹיִם רַבִּים מִפָּנֶיךָ: הַחִתִּי וְהַגִּרְגָּשִׁי וְהָאֱמֹרִי וְהַכְּנַעֲנִי וְהַפְּרִזִּי וְהַחִוִּי וְהַיְבוּסִי שִׁבְעָה גוֹיִם רַבִּים וַעֲצוּמִים מִמֶּךָּ". רשימות אחרות מונות חמישה או שישה עמים, ומשמיטות את העמים החשובים פחות: הפרזי, הגרגשי, והיבוסי.

===בתקופת האבות===
הארץ נקראת לאורך התורה כולה "ארץ כנען", על שם אביהם של שבעת העמים היושבים בה. עם זאת, פעמים רבות מוזכרים אנשים בודדים או ערים שלמות כמשתייכים לעם מסוים. כך, למשל, ממרא, רעהו של אברהם הוא אמורי, אנשי חברון נקראים בני חת, נשות עשו חתיות גם הן, ואנשי שכם משתייכים לעם החוי.

מלבד שבעת העממים יוצאי כנען, נמצאים בארץ גם עמים נוספים: הפלשתים מוזכרים מספר פעמים בספר בראשית, אך בספר דברים מצוין שהם לא תושבים מקוריים של הארץ, אלא עם שהתיישב בה מאוחר יותר. בהמשך מוצאים בה עמים נוספים צעירים יחסית, צאצאי אברהם, כישמעאלים והעמלקים.

==גורלם של העמים==

בספר דברים מוזכר פעמים רבות ציווי אלוהי המוטל על בני ישראל להשמיד את שבעת העמים, ולא להשאירם בארץ ובוודאי שלא לכרות איתם ברית או להתחתן איתם.

בתלמוד הירושלמי מובא: "אמר רבי שמואל שלש פרסטיניות [אגרות] שלח יהושע לארץ ישראל עד שלא יכנסו לארץ: מי שהוא רוצה להפנות - יפנה, להשלים - ישלים, לעשות מלחמה - יעשה. גרגשי פינה והאמין לו להקב"ה והלך לו לאפריקי... גבעונים השלימו [ככתוב:] וכי השלימו יושבי גבעון את ארץ ישראל. שלושים ואחד מלך עשו מלחמה ונפלו". עם זאת, לא הצליחו ישראל לכבוש ערים רבות, הנזכרות בתחילת ספר שופטים.

הרמב"ם כתב שכיום כבר שבעת העממין לא קיימים, כי דוד המלך חיסל אותם ואלו שנשארו נאבדו בין האומות.<ref>ספר המצוות מצווה קפ"ז</ref>

==לקריאה נוספת==
*יואל אליצור, מקום בפרשה, עמודים 152–156.

==הערות שוליים==

קטגוריה:עמים הנזכרים בתנ"ך
קטגוריה:עמי כנען
קטגוריה:כנען
דמיטרי דונסקוי (צוללת)

דמיטרי דונסקוי (Дмитрий Донской; לפי קוד דיווח נאט"ו: SSBN Typhoon) הוא שמה של צוללת טילים בליסטיים רוסית בשירות הצי הצפוני של הצי הרוסי. הצוללת מהווה לצוללת הדגל של הצי וחמושה בטילי בולבה אסטרגיים בעלי יכולת גרעינית בין-יבשתית. הצוללת נחשבת לאחת הצוללות המתקדמות והמהירות בשירות צבא רוסיה ומגיעה למהירות של 50 קמ"ש.
==מאפיינים==
דמיטרי דונסקוי מהווה חלק מסדרת הצוללות אקולה, סדרת הצוללות הגרעיניות הכבדות בעולם. אורך הצוללת 574 רגל (175 מטרים), הדחי העל-מימי מגיע ל-24,000 טון (בצלילה: 40,000 טון). מהירותה המרבית העל-מימית מגיעה ל-22.2 קשרים ו-27 קשרים בצלילה. הצוללת מסוגלת לשהות בצלילה עד 180 יום, עם עומק צלילה מרבי של 400 מטרים.

==היסטוריה==
הצוללת הוכנסה לשירות הצי הסובייטי לראשונה, ב-29 בדצמבר 1981 ותחילה נקראה "אקולה" 941UM. בשנים 1991–1996 עברה מודרניזציה ושיפוצים שונים.

ב-7 באוקטובר 2002 הוענק לה השם "דמיטרי דונסקוי" על שם נסיך ולדימיר ומוסקבה דמיטרי דונסקוי. בשנת 2008 נשלחה למספנות סבמאש לשלב שיפוצים נוסף וביוני 2014 הושבה לשירות הצי הרוסי. ביולי אותה שנה ערכה ניסויים בלב ים עם צוללות נוספות של הצי וב-30 באוגוסט 2014 יצאה אל הים הלבן בליווי ארבע צוללות נוספות.

באוקטובר 2014 נפוצו דיווחים שונים על כך שמאות חיילים מצבא שוודיה יצאו למבצע צבאי לאיתור כלי שיט צבאי רוסי שחדר למים הטריטוריאליים של שוודיה, לאחר מכן נודע כי הצוללת הרוסית נתקעה מול סטוקהולם ושידרה אותות מצוקה. בתקשורת הרוסית דווח כי הצוללת שנתקעה היא "דמיטרי דונסקוי" הנושאת צוות של 165 חיילים, אם כי התקשורת הממלכתית ברוסיה לא אישרה נתונים שכאלה.

ב-20 ביולי 2022 דווח בעיתונות הרוסית כי הצוללת הוצאה משירות. צוללת זו ואחיותיה למשפחת הטייפון יוחלפו בצוללות רוסיות מדור רביעי מדגם בוריי <small>(אנ')</small>. בשנת 2021 החלה בנייתה של הראשונה מהן שתישא גם היא את השם "דמיטרי דונסקוי".

==קישורים חיצוניים==

*[http://www.deepstorm.ru/DeepStorm.files/45-92/nbrs/941/tk-208/TK-208.htm הצוללת "דמיטרי דונסקוי" // מאפיינים] 

==הערות שוליים==

קטגוריה:צוללות טילים בליסטיים
קטגוריה:אוניות מלחמה סובייטיות ורוסיות
קטגוריה:צוללות הצי הסובייטי
קטגוריה:צוללות גרעיניות רוסיות
יורי דולגורוקי (צוללת)

ים הלבן, 28 ביולי 2010.]]
הטקס החגיגי להורדת הצוללת למים. מספנות [[סבמאש, 12 בפברואר 2008.]]
יורי דולגורוקי (רוסית: К-535 Юрий Долгорукий; לפי קוד דיווח נאט"ו: Borei) הוא שמה של צוללת גרעינית רוסית, הנקראת על שם יורי דולגורוקי, ראש העיר המתועד הראשון של מוסקבה. הצוללת היא הראשונה בסדרת הצוללות "בוריי", מהדור הרביעי. הצוללת מוגדרת כצוללת טילים בליסטיים והיא הצוללת הראשונה מתוצרת הפדרציה הרוסית. הצוללת הושקה בנובמבר 1996 ותוכננה להיכנס לשירות הצי הרוסי בשנת 2001. שלל ניסויי שיגור טילים שנכשלו עיכבו את הכנסת הצוללת לשירות, אך לאחר כניסתם לשירת של טילי RSM-56, בולבה התאפשר חימוש הצוללת ב-16 טילי בולאווה גרעיניים והחל מ-12 בפברואר 2008. הצוללת משרתת ב של הצי הרוסי.

==היסטוריה==
הצוללת הראשונה מפרויקט 955 לייצור צוללות מדור רביעי (פרויקט שזכה לאחר מכן לשם "בּוּרֵיי"), נקראה "סנקט פטרבורג". במאי 1996 הצוללת שינתה את שמה לשמה הנוכחי. הצוללת הוכנסה לשיפוץ במספנות סבמאש באותה שנה אך בשל קשיי מימון, רענון המערכות והמודרניזציה נדחו וחודשו רק בשנת 2005.

בספטמבר 2003 הורכב צוות שיעבוד על הצוללת ובאפריל 2007 הוצאה הצוללת מהמספנה ובפברואר 2008 הורדה למים. בנובמבר 2008 הכור הגרעיני של הצוללת החל בפעולתו והחל ממארס 2009 נוטלת חלק בניסויים ותרגולים צבאיים.

ביוני 2011 הצוללת שיגרה לראשונה טילי בולאווה במסגרת תרגיל צבאי שעבר בהצלחה. ב-10 בינואר 2013 החלה לשרת באופן סדיר את הצי הרוסי והועברה לידי חטיבת הצוללות הגרעיניות ה-31 של הצי הצפוני, שבסיסה בגאדג'ייבו, מחוז מורמנסק. בדצמבר 2013 הושבה למספנות סבמאש לצורך השלמת שיפוצים.
==קישורים חיצוניים==

* [https://web.archive.org/web/20130429232247/http://www.deepstorm.ru/DeepStorm.files/on_1992/955/uriy%20dolgorukiy/UD.htm "יורי דולגורוקי" // מאפיינים] 
* [http://militaryrussia.ru/blog/topic-338.html הצוללת "יורי דולגורוקי"] באתר MilitaryRussia.Ru
* [http://www.globalsecurity.org/wmd/world/russia/935.htm אודות פרויקט צוללות הדור הרביעי של רוסיה] 

קטגוריה:צוללות טילים בליסטיים
קטגוריה:אוניות מלחמה סובייטיות ורוסיות
קטגוריה:צוללות גרעיניות רוסיות
פיוטר הגדול (סיירת מערכה)

צוות הספינה, 2005.
מחוז פרימוריה, מאי 2010.]]
סיירת המערכה האטומית פיוטר הגדול (, פיוטר וליקי) היא סיירת מערכה מסדרת קירוב. שמה המקורי של האונייה היה אמור להיות יורי אנדרופוב, על שם המזכיר הכללי השישי של המפלגה הקומוניסטית של ברית המועצות, אך השם שונה לאחר נפילת ברית המועצות. על פי ההגדרה הרשמית ברוסיה, האוניות מסדרת קירוב הן "סיירת טילים גרעינית כבדה", אך פרשנים צבאיים במערב החיו למען אוניות אלו את המונח סיירת מערכה, שהיה בשימוש בעיקר בשני העשורים הראשונים של המאה ה-20. זאת, מכיוון שאוניות אלו הן אוניות השטח הגדולות ביותר בעולם, נכון ל. "פיוטר הגדול" היא ספינת הדגל של הצי הצפוני הרוסי, והיא היחידה מסוג זה שעודנה בשירות מבצעי.

בניית האונייה התעכבה בשל קשיים כלכליים, שנבעו מהמשבר הכלכלי לפני ואחרי נפילת ברית המועצות. רק ב-1998 הושלמה בניית האונייה, 12 שנים לאחר תחילת הבנייה. בינתיים שונה שמה ל"פיוטר וליקי", שמו הרוסי של הצאר פיוטר הגדול.

==רקע==
סיירת המערכה פיוטר הגדול (שעד התפרקות ברית המועצות נקראה "יורי אנדרופוב") נבנתה החל משנת 1986, אלא שבעקבות עיכובים ובעיות שונות היא לא הוכנסה לשירות הצי הרוסי לפני 1996. זוהי סיירת מערכה אטומית וספינת טילים כבדה מהדור השלישי של פרויקט 1144 ("אורלאן") ובשנת 2011 נחשבה לספינה הגדולה ביותר בעולם שאינה נושאת מטוסים.

הספינה נבנתה במספנות המפעל הבלטי והורדה למים באפריל 1989. על פי צו של נשיא רוסיה דאז, בוריס ילצין, משנת 1992 הספינה שינתה שמה מ"יורי אנדרופוב" לשמה הנוכחי, על שם קיסר רוסיה, פיוטר הגדול. החל משנת 1998 נמצאת בשירות פעיל ובהרכב האוניות של הצי הרוסי.

צוות הספינה מונה 1,035 חיילים.
==היסטוריה==
הספינה נמסרה לידי הצי הרוסי במרץ 1998 לאחר שהוענק לה השם "פיוטר הגדול". הספינה הייתה הספינה הרוסית הראשונה שהגיעה בליל שבין ה-12 ל-13 באוגוסט 2000 לסייע באסון טביעת הצוללת הרוסית קורסק.

הסיירת השתתפה במאבק העולמי בשוד הימי שלחופי סומליה. באוקטובר 2008 היא עברה דרך מפרץ גיברלטר בדרכה לים התיכון.

בדצמבר 2008 נטלה חלק בתרגיל צבאי משותף עם חיל הים של ונצואלה בים הקאריבי. בפברואר 2009 הספינה החרימה 3 אוניות של שודדי ים סומליים.

במארס 2010 נטלה חלק בניסויים לשייט ליעדים מרוחקים, בין האוקיינוס השקט לאוקיינוס האטלנטי והאוקיינוס ההודי.

ב-28 ביולי 2012 נשיא רוסיה ולדימיר פוטין העניק לצוות הסיירת את אות מסדר נחימוב כהערכה על פועלם.

ב-17 באוקטובר 2016 נצפתה הסיירת סמוך לחופי נורווגיה כשהיא מלווה את נושאת המטוסים אדמירל קוזנצוב וספינות נוספות בדרכן למערכה בסוריה.

==קישורים חיצוניים==

*[http://www.sinopa.ee/sor/boraznoe/petr1/petr1.htm סיירת המערכה "פיוטר הגדול" // רקע] 

== הערות שוליים ==

קטגוריה:אוניות מלחמה סובייטיות ורוסיות
קטגוריה:סיירות מלחמה
קטגוריה:כלי שיט בעלי הנעה גרעינית
קטגוריה:ספינות הצי הסובייטי
דפים למחקר בספרות

דפים למחקר בספרות הוא כתב עת בהוצאת החוג לספרות עברית והשוואתית של אוניברסיטת חיפה. בכתב העת מתפרסמים מאמרים העוסקים בספרות עברית ובספרות עולם.

כתב העת נוסד בשנת 1984 בידי ד"ר שלום לוריא, שהיה גם עורכו הראשון.

==קישורים חיצוניים==
* [http://literature.haifa.ac.il/index.php/he/2013-04-26-13-14-36 דפים למחקר בספרות], באתר של אוניברסיטת חיפה
* 

קטגוריה:אוניברסיטת חיפה: כתבי עת
קטגוריה:ישראל: כתבי עת ספרותיים
אבו סיאף

אַבּוּ סַיַּאף (בערבית: جماعة أبو سياف; בפיליפינית: Grupong Abu Sayyaf) הוא ארגון טרור אסלאמי סוני הפועל במלזיה ובפיליפינים, בעיקר בג'וֹלוֹ (Jolo) שבמחוז סוּלוּ (Sulu) ובאי בָּסִילָאן שבמחוז האסלאמי האוטונומי מִינְדָנָאוֹ (Mindanao). הארגון הוקם בשנת 1991 בידי עבד א-רג'יק אבו בכר ג'נג'לאני.

מנהיגי הארגון בהמשך, חדאפי ג'נג'לאני ואיסנילון טוטוני הפילון, נכללים החל מ-24 בפברואר 2006 ברשימת הטרוריסטים המבוקשים ביותר על ידי ה-FBI. ב-4 בספטמבר 2006 נהרג ג'נג'לאני בעת חילופי אש עם כוחות צבא פיליפיניים. בדצמבר אותה שנה נמצאה גופתו על ידי חיל הנחתים הפיליפיני. בינואר 2007 הוכח מותו בבדיקת דנ"א, ובהמשך השנה כבר הוסר מן הרשימה.

הארגון מונה כיום כ-400 פעילים ונחשב לאחד האלימים והמסוכנים ביותר בפיליפינים. הוא אחראי לחטיפות ולפיגועים רבים, שמכוונים לא פעם נגד תיירים.

ב-23 ביולי 2014 נשבע מנהיג הארגון, איסנילון טוטוני הפילון, אמונים למדינה האסלאמית.

ב-27 בפברואר 2017 פרסם הארגון וידאו של עריפת ראשו של יורגן קנטנר, גרמני בן 70 שהארגון חטף כ-3 חדשים לפני כן, כאשר דרישות הכופר שלו לא נענו. ב-23 במאי 2017, הארגון פתח בקרב על מאראווי באי מינדנאו נגד כוחות הממשלה לצד מיליציית מאוט שנשבעה אף היא אמונים למדינה האסלאמית.

ב-16 באוקטובר 2017 חוסל הפילון ביחד עם מנהיג מיליציית מאוט, עומר מאוט. באוגוסט 2020 פעיל הארגון ביצע מספר פיצוצים.

נכון לאפריל 2023 ההערכה היא שנותרו בארגון כפחות מ-20 פעילים.

==ראו גם==
*הפיגוע במעבורת סופרפרי 14

== קישורים חיצוניים ==

* 
* 
* [http://www.foxnews.com/world/2014/11/02/abu-sayyaf-militants-kill-6-filipino-soldiers/ Abu Sayyaf Militants Kill 6 Filipino Soldiers], חדשות פוקס, נובמבר 2014
* 
* 

== הערות שוליים ==

קטגוריה:ארגוני טרור אסלאמי
קטגוריה:ארגוני טרור סוניים
קטגוריה:המדינה האסלאמית: ארגונים
קטגוריה:פשע בפיליפינים
קטגוריה:מלזיה: פוליטיקה
קטגוריה:ארגונים שהוגדרו על ידי ארצות הברית כארגון טרור
התקפה (צורת קרב)

התקפה או אופנסיבה (באנגלית: Offensive) היא צורת קרב הצבאית האגרסיבית ביותר של כוחות חמושים בקרב המתבצעת כדי לכבוש שטח, להכניע, להכריע את האויב או כדי להשיג מטרה אסטרטגית או טקטית. התקפה היא צורת הקרב החשובה ביותר. קרל פון קלאוזביץ, איש צבא פרוסי מאבות תורת הלחימה המודרנית, הוא שטבע את המונח המודרני להתקפה.

צה"ל מגדיר ארבעה מאמצים התקפיים: תמרון, אש, מבצעים מיוחדים וסייבר.<ref></ref>
* מאמץ התמרון הוא פעולה התקפית יבשתית ממוקדת אל מול מרכזי כובד של האויב וטיהור המרחב.
* מאמץ האש הוא הפעלת אש מערכתית ורב ממדית.
* מאמץ המבצעים המיוחדים.
* מאמץ הסייבר בכל רמות הלחימה – אסטרטגי, אופרטיבי וטקטי.

==מטרות קרב ההתקפה==
לפי תורת הלחימה של צה"ל, לקרב ההתקפה ארבע מטרות עיקריות:
* להשתלט על שטחי המפתח ומהם לשלוט על השטחים החיוניים. כלומר לתקוף שטחים שאותם הגדירה הרמה הממונה שטחים קריטיים להשגת הרעיון המבצעי.
* למנוע מהאויב להתאושש ולהחזיר "מכת נגד".
* להפתיע, להתיש, לשחוק ולהשמיד את האויב; לפגוע בציוד הלחימה שלו, בכוחותיו וברוח הלחימה שלו.
* להעביר ולקיים את הקרב המתנהל לשטח האויב.

==הנחות יסוד בהתקפה==
הנחת היסוד העיקרית בהתקפה היא כי היתרון הוא בדרך כלל אצל התוקף. לכן יתרון ההפתעה עומד לרוב לזכות התוקף, והוא מתבטא במיקום ותזמון ההתקפה, אך לא מעצם קיומה הידוע לכוח המגן. ניתוח השטח והכנתו לקרב מאפשרת לאויב להתמודד עם מיקום ההתקפה. להתקפה יש יתרונות ניכרים: לרוב היוזמה נמצאת אצל התוקף, והוא המחליט על תזמון ועל מועד ההתקפה. היכולת לריכוז המאמץ עומדת ליתרון התוקף. התוקף בדרך כלל יעדיף לתקוף אם הוא ביתרון מספרי או איכותי על פני המגן. לפי כלל אצבע ידוע, על התוקף להיות ביתרון ביחס של שלוש לאחד על המגן.

==מאמצים בהתקפה==
נהוג לחלק את המאמצים בהתקפה לארבעה מאמצי מפתח:
===מאמץ עיקרי===
תפקידו של מאמץ זה הוא לאתר את נקודת התורפה אצל האויב, לחשוף את חולשותיו ולשחוק את האויב. המאמץ העיקרי אמור להכריע את האויב באמצעות הטלת העתודה להתקפה בשלב מאוחר יותר.

===מאמץ משני===
זהו המאמץ המשני בהתקפה, ותפקידו לתמוך במאמץ העיקרי או להיות אלטרנטיבה ולהפוך במקרה הצורך למאמץ העיקרי שדרכו תוטל העתודה למערכה.

=== מאמץ ההטעיה ===
מאמץ זה מיועד להסוות את המאמצים ולהסתיר אותם מפני האויב, במיוחד את עיתוי וכיוון תקיפת המאמץ העיקרי. במאמץ זה מופעל במיוחד עיקרון הלחימה - התחבולה, והוא נועד להטעות את האויב ולגרום לו להעריך שהמאמץ העיקרי של התוקף יגיע מכיוון שונה מזה שממנו יגיע בפועל.

===עתודה (מאמץ ההלם)===
לעתודה שני תפקידים עיקריים: להנחית את המשך ההתקפה, המכונה לעיתים "אגרוף המחץ" במקרה שבו אחד המאמצים מצליח, או להיות כוח להמשך התקפה בעומק מערך האויב. בהתקפה בדרך כלל תוטל העתודה למאמץ המצליח.

== מתקפת נגד ==

מתקפת נגד היא התקפה כחלק מקרב ההגנה שנועדה להכשיל מאמצים בעת התקפת האויב, וזאת לאחר התאוששות וצבירת כוח אצל המגן.

== מתקפת מנע ==
מתקפת מנע (לרבות מלחמת מנע) היא פעולת מנע והתקפה המעבירה את יוזמת המלחמה או הקרב מהאויב לצד התוקף, וכך מאפשרת למנוע ממנו לפגוע או לצאת להתקפה מתוכננת מצידו. עיתוי ההתקפה במתקפת מנע שומר על גורם ההפתעה בידי התוקף.

==ראו גם==
* הגנה

==לקריאה נוספת==
* יהושפט הרכבי, מלחמה ואסטרטגיה, הוצאת מערכות, 1990.

==קישורים חיצוניים==
* 
* אלי מיכלסון, [https://www.maarachot.idf.il/2011/גיליונות/מערכות-440/צה-ל-הכין-שיעורי-בית/ צה"ל הכין שיעורי בית], מערכות 440

==הערות שוליים==

קטגוריה:צורות קרב
מורו (קבוצה אתנית)

<span style="color:#CD5C5C;">█</span> אוטונומיה מוסלמית במינדנאו <br><span style="color:#FFFACD;">█</span> אזורי שליטה עצמית של מורו בעבר
מוֹרוֹ או בנגסמורו (באנגלית: Moro) היא קבוצה אתנית של מוסלמים בני המקום בפיליפינים. המורו הם הקבוצה הגדולה ביותר שאינה קתולית במדינה, והם מונים כ-9% מאוכלוסיית הפיליפינים.

לסכסוך מורו עם מעצמות השלטון יש היסטוריה בת מאות שנים: מהמאה ה-16 עד המאה ה-19 הם התנגדו לקולוניאליסטים ספרדים קתוליים, בעשור הראשון של המאה ה-20 הם נלחמו נגד חיילי הכיבוש האמריקאים בתקוות סרק להקים ריבונות נפרדת, ולבסוף הם הובילו התקוממויות נגד ממשלת הפיליפינים העצמאית, במיוחד מסוף שנות השישים ואילך.

קבוצת ההתנגדות העיקרית העכשווית הדוגלת בבדלנות מורו - החזית הלאומית לשחרור מורו (MNLF) שנוסדה בשנת 1968 - הנהיגה התקוממות מזוינת שגרמה ל 50,000 הרוגים, ולכ -20,000 פליטים מוסלמים שנמלטו לסבאח ולמזרח מלזיה, עד שהוסדרה הפסקת אש בסוף 1976. בשנים 1976–1977 הציעה ממשלת פרדיננד מרקוס אוטונומיה אזורית לקבוצות מורו השונות, אך בשנת 1977 חידש נשיא ה- MNLF, נור משוארי את הדרישה לעצמאות מוחלטת של דרום הפיליפינים. המלחמה בין הצדדים דעכה לפשיטות ומארבים של מורו, וקיימים דיווחים על התפלגות ה- MNLF לסיעות.

== ראו גם ==
* הסכסוך בדרום הפיליפינים
* בארונג

== קישורים חיצוניים ==

* 

==הערות שוליים==

קטגוריה:הפיליפינים: דמוגרפיה
קטגוריה:עמים מוסלמיים
רמת אלחנן

רמת אלחנן היא שכונה במזרחה של העיר בני ברק. נקראת על שמו של הרב אלחנן וסרמן שנרצח בשואה. רבה של השכונה הוא הרב יצחק זילברשטיין.

== הקמת השכונה וגבולותיה ==
250px
השכונה הוקמה בשנת תשל"ו 1976 על ידי הסתדרות צעירי אגודת ישראל שהקימה גם את שכונת רמת אהרן הסמוכה מספר שנים קודם לכן. בתחילת הקמתה של השכונה, סבבו אותה שיכון ההסתדרות מצפון שמרכזו היה ברחוב מצדה שבמשך השנים שונה שמו לרחוב אשל אברהם, ושיכון צה"ל ממערב, אוכלוסיות פחות דתיות, בחלוף השנים עזבו אוכלוסיות אלה את העיר. וכיום האוכלוסייה בה חרדית מגוונת. בית הכנסת בשכונה יוצא דופן, במבנה אחד שוכנים בתי כנסת בארבעה נוסחים שונים. בית הכנסת "המרכזי" בנוסח אשכנז, "קהל חסידים" שרבו הוא הרב יהודה סילמן. בית כנסת ספרדי בנוסח עדות המזרח רבו הוא הרב מסעוד בן שמעון, ובית כנסת תימני. 

הרב הראשי שלמה משה עמאר היה תושב השכונה במשך עשרות שנים.

גבולות השכונה הם רחוב השומר (הרב כהנמן) במערב, כביש גהה במזרח, ואזורים תעשייתיים ומבני ציבור מצפון ומדרום. במזרח השכונה יש את פארק החי - גן חיות של העיר, שהכניסה אליו היא ללא תשלום. בקצה המזרחי צפוני, שוכנים הבניין הראשי של עזר מציון והמרכז הרפואי מעיני הישועה.

=== מאפיינים ===
על פי הלשכה המרכזית לסטטיסטיקה רמת אלחנן היא השכונה הענייה ביותר בישראל.

בשכונה ישנם שני בתי ספר לבנות. האחד כללי והאחר חסידי, ושלושה תלמודי תורה, לבנים "אהל תורה" לילדי השכונה, ותלמודי תורה של חסידויות צאנז וסלונים, וכן ישיבה לבעלי תשובה ״שערי תשובה וחיים״.

הסופר משה מיכאל צורן מוציא עלון חודשי בשם "קול ברמה" מסיפורי ומהווי השכונה ומדבריו של הרב זילברשטיין. חלק מאותם סיפורים הועתקו לספרים טובך יביעו, עלינו לשבח ועוד.

==קישורים חיצוניים==

==הערות שוליים==

קטגוריה:בני ברק: שכונות
בני צרויה

יואב, אבישי ועשהאל, בני צרויה הם דמויות מקראיות: אחייניו של דוד המלך, ודמויות משמעותיות בצבאו. שלושתם מופיעים בעיקר בספר שמואל.

== הבנים ==

===יואב===

יואב הוא החשוב מבין שלושת האחים - עד כדי כך שאבישי מכונה: אֲבִישַׁי בֶּן-צְרוּיָה אֲחִי יוֹאָב. יואב היה שר צבאו של דוד לאורך כל כהונתו כמלך. היה עצמאי מאוד, ולעיתים חלק בחריפות על דוד. בין השאר הרג את אבנר בן נר, כדי לנקום את מות עשהאל, ונימק זאת בכך שאבנר הוא אדם מסוכן שמתכוון לבגוד בדוד, את אבשלום, ואת עמשא בן יתר, שר הצבא שמינה דוד במקומו לאחר הריגת אבשלום - שלושתם בניגוד מוחלט לרצון דוד. עם זאת, נותר נאמן לדוד גם בזמן מרד אבשלום, וניכר בו שהוא מתכוון לטובתו של דוד ולא לטובת עצמו.

לפני מותו ציווה דוד את שלמה לגרום למותו של יואב. יואב ברח אל אהל ה', ושלמה ציווה את בניהו בן יהוידע להורגו שם.

===אבישי===

אבישי (בספר דברי הימים נקרא אַבְשַׁי) נמנה ראשון ברשימת האחים ברשימת משפחת ישי, כך שניתן להסיק שהוא הבכור. הוא נמנה עם גיבורי דוד, והיה ממנהיגי הצבא: הוא פיקד על חצי העם במלחמה נגד עמון, ועל שליש מצבא דוד במהלך מרד אבשלום. בדברי הימים אף מוזכר שהוא הכה את אדום.

גם אבישי בולט כאחד מנאמני דוד, ובין השאר מלווה אותו בהתגנבות מסוכנת אל מחנה שאול, ומצילו מיד ישבי הענק.

===עשהאל===

עשהאל מוזכר רק בסיפור המלחמה בגבעון. כשהתחיל המרדף של עבדי דוד בעקבות עבדי שאול, רדף עשהאל אחרי אבנר, שר צבא שאול. אבנר ניסה לשכנע את עשהאל שירדוף אחרי מישהו אחר, ושכעשהאל התעקש – הרג אותו אבנר. מאוחר יותר נקם בו יואב והרגו.

==עץ משפחה==

==יחסו של דוד לבני צרויה==
יחסו של דוד אל יואב ואבישי הוא מורכב: הוא מאמין בהם, ואף נותן להם פיקוד על הצבא - וגם הם נאמנים לו, ומנהיגים את צבאו בכל מלחמותיו. אך דוד גם מתעמת איתם מספר פעמים - כאשר יואב פועל בניגוד לרצונו, כאשר אבישי רוצה להרוג את שאול, ובהזדמנות אחרת את שמעי בן גרא. לאחר מרד אבשלום אף אומר דוד: "וְהָאֲנָשִׁים הָאֵלֶּה בְּנֵי צְרוּיָה קָשִׁים מִמֶּנִּי".

==הערות שוליים==

קטגוריה:אישים בספר שמואל
קטגוריה:לוחמים בתנ"ך
סיטרואן DS5

סיטרואן DS5 היא מכונית מנהלים קומפקטית המיוצרת על ידי יצרנית הרכב הצרפתית סיטרואן. ה-DS5 היא המכונית השלישית בסדרת ה-DS - מותג רכבי הפרימיום של סיטרואן. המכונית הוצגה לראשונה באפריל 2011, בתערוכת הרכב בשאנגחאי והושקה לשוק האירופי בנובמבר 2011. בדו"ח המסכם את נתונים ההפקה והמכירות לשנת 2012 דיווחה סיטרואן על כ-34,500 יחידות שהופקו, מתוכן נמכרו כ-27,800.
נשיא צרפת, פרנסואה הולנד, בחר בסיטרואן DS5 אשר הומרה לגרסה היברידית כרכב למצעד הסמכתו כנשיא צרפת.

==שיווק בישראל==
סיטרואן DS5 משווקת בישראל עם מנוע 1.6 ליטר המספק כ-156 כ"ס ב-6,000 סל"ד ומשודך לתיבת שישה הילוכים אוטומטית. התאוצה מעמידה למהירות של כ-100 קמ"ש אורכת 9.7 שניות. המהירות המרבית של המכונית היא כ-202 קמ"ש. על פי היצרנית, תצרוכת הדלק במצב נסיעה משולב עירוני-בינעירוני היא 7.1 ליטר ל-100 ק"מ. פליטת החמצן היא 165 גרם לק"מ.

==עיצוב==
על אף שמאז העשורים האחרונים של המאה ה-20 המכוניות של פיג'ו וסיטרואן חולקות פלטפורמות רכבים משותפים, הסיטרואן DS5 הפכה בשנת 2011 למכונית סיטרואן הראשונה שהורכבה במפעל הרכב הרשמי של פיג'ו בעיר סושו שבצרפת.

בהיבט העיצובי, סיטרואן DS5 מנסה להיות נקודת האמצע בין האצ'בק לסטיישן. מעצבי המכונית אמרו כי היא מושפעת מדגם הקונספט סיטרואן C-SportLounge אשר הוצג בתערוכת הרכב בפרנקפורט בשנת 2005.

כמו מכונית הקונספט, סיטרואן C-SportLounge, ממנה הושפעה ברמה העיצובית, האבזור הפנימי של סיטרואן DS5 חושף השראה המגיעה מתא הטייס במטוסי סילון, המתבטאת בעיקר בתא הנוסעים המכיל קונסולת שליטה מרכזית בתקרת הרכב. סיטרואן DS5 מדגישה את הזיקה העיצובית של המכונית לתעופה ולדגמי ה-DS המקוריים. סיטרואן צילמה את הרכב ליד מטוסי קונקורד.

==פרסים==
סיטרואן DS5 Hybrid4 זכתה בתחרות "המכונית הירוקה ביותר" לשנת 2012 בתחרות שנערכה בגלאזגו באוקטובר 2012. כמו כן, מגזין הרכב טופ גיר בחר ב-DS5 כמכונית המשפחתית הטובה ביותר לשנת 2011.

==ראו גם==
*סיטרואן DS4

==קישורים חיצוניים==

* [https://web.archive.org/web/20141020142732/http://www.auto.co.il/%D7%93%D7%92%D7%9D-3269-%D7%A1%D7%99%D7%98%D7%A8%D7%95%D7%90%D7%9F-DS5.aspx סיטרואן DS5], באתר אוטו
* [http://www.citroen.co.il/car-models/ds5 סיטרואן DS5], באתר סיטרואן ישראל

==הערות שוליים==

DS5
קטגוריה:מכוניות משפחתיות גדולות
קטגוריה:מכוניות צרפתיות
קטגוריה:דגמי מכוניות שהושקו ב-2011
5
אליחורף ואחיה בני שישא

אֱלִיחֹרֶף וַאֲחִיָּה בְּנֵי שִׁישָׁא היו סופריו של שלמה המלך. רש"י והמלבי"ם מסבירים את תפקידם: "לרשום דברי הימים, דברי המלך וכל משפטיו".

במקרא לא מסופר עליהם דבר מלבד תפקידם, אך ב מסופר על מותם: שלמה ראה שמלאך המוות מצטער, וכששאל אותו מדוע, השיב כי הוא צריך להרוג באותו יום את אליחורף ואחיה. שלמה ציווה שייקחו אותם למחוז לוז, בו לא שולט המוות, וכשהגיעו לשם מתו. למחרת אמר מלאך המוות לשלמה, כי הוא הצטווה להרגם בשערי לוז, ולא הבין כיצד יעשה זאת, שהרי הם בירושלים. על כך אמר רבי יוחנן: "רגלוהי דבר איניש אינון ערבין ביה - לאתר דמיתבעי תמן מובילין יתיה" [רגליו של אדם ערבות לו - הן מוליכות אותו למקום בו הוא צריך להיות].

גרסאות דומות של הסיפור מופיעות בתלמוד הירושלמי ובמדרש קהלת רבה.<ref>[https://www.schechter.ac.il/flipbooks/midrash-kohelet-raba/#book/324 קהלת רבה ג ב], מהדורת מנחם הירשמן</ref>

התלמוד הבבלי מכנה אותם "כושיים", ומסביר רש"י שקורא להם כך "על שם שהיו יפים".

==ראו גם==
* פגישה בסאמרא

== קישורים חיצוניים ==
* ראובן קיפרווסר, [https://openscholar.huji.ac.il/sites/default/files/jstudies/files/_file_1464613563.pdf גורלם המר של אליחורף ואחיה: גלגולו של סיפור מארץ ישראל שירד לבבל], מחקרי ירושלים בספרות עברית כח (תשע"ו), עמ' 3–26

==הערות שוליים==

קטגוריה:אישים בספר מלכים
מחוז קויאהוגה

מחוז קויאהוגה (באנגלית: Cuyahoga) הוא אחד ממחוזות אוהיו שבארצות הברית. המחוז הוא המאוכלס ביותר במדינה, עם 1,280,122 תושבים, וקליבלנד משמשת כבירת המחוז. שטח המחוז הוא 3,226 קמ"ר, מתוכם 2,042 קמ"ר (63.3%) של מים. הגבול הצפוני של המחוז הוא ימת אירי.

במחוז 38 ערים, ומספר יישובים ומועצות אזוריות.

==אטימולוגיה==
מקור השם בשפת האירוקוי, ומשמעותו "הנהר העקלקל". נהר בעל שם זהה חוצה את המחוז ומזין את ימת אירי.

==היסטוריה==
האזור היה מיושב החל מהאלף השני לפנה"ס, ובמהלך התקופה שבטים רבים שגשגו באזור. ב-1796 הגנרל מוזס קליבלנד, יחד עם עוד 50 גברים ושתי נשים יצאו למפות את האזור, שאז היה רכושה של חברת "Connecticut Land", שרכשה שנה קודם לכן 12,000 קמ"ר של קרקע מהטריטוריה הצפון-מערבית, תמורת 40 סנט לאקר (כ-4 דונם).

קליבלנד הקים את העיר שנקראה על שמו, והאזור החל להתיישב במהירות וב-1803 אוהיו הפכה למדינה ה-17 בארצות הברית.

נשיא ארצות הברית, ג'יימס גרפילד הוא יליד המחוז.

==שטח המחוז ופוליטיקה==
מפת מחוז קויאהוגה מתוך "אטלס מחוז קויאהוגה, אוהיו" (1847)
המחוז נוצר ב-7 ביוני 1807, מתוך מחוז גאוגה. שטח המחוז צומצם לאורך השנים שוב ושוב עם יצירת המחוזות יורון (1809), לוריין (1822) ולייק (1840).

מאז יסודו ועד לשנת 2010 נוהל המחוז באמצעות ועדה מחוזית בת שלושה חברים שבתורם בוחרים אנשי מקצוע לניהול המחוז. אך בנובמבר 2009 הצביעו תושבי המחוז על רצונם לעבור לשיטה אחרת בה נבחרים 11 נבחרי ציבור המנהלים בעצמם את המחוז וכן מנהל מחוז (county executive). רק עוד מחוז אחד באוהיו מנוהל בצורה זו, ושיטה זו ככלל נוהגת רק ב-9 מדינות בארצות הברית ואף בהן לא בכולן.

תושבי המחוז נוטים למפלגה הדמוקרטית באופן מכריע, כשבשנת 2010 68.84 אחוזים מתושבי המחוז הצביעו למפלגה הדמוקרטית. רק במערכת בחירות אחת (1972) היה המחוז בשליטת המפלגה הרפובליקנית.

==תחבורה==
בשטח המחוז נמצא נמל התעופה הבינלאומי קליבלנד הופקינס, וכן שני נמלי תעופה מקומיים.

==קישורים חיצוניים==

* 

==הערות שוליים==

קטגוריה:אוהיו: מחוזות
טאירה

טאירה או טיירה הנקרא גם טולומוקו (שם מדעי: Eira barbara) הוא מין גדול ממשפחת הסמוריים החי על עצים ביערות באמריקה הדרומית. הוא מין יחיד בסוגו וקרוב של הגרגרן.

הטאירה חי ביערות טרופיים באמריקה הדרומית, המרכזית ובאי טרינידד. פרוותו חומה או שחורה עם כתם בהיר על החזה, אך לעיתים נולדים טיארות לבנות. אורכו עד 60 ס"מ ואורך זנבו 45 ס"מ ומשקלו מגיע עד ל-7.5 ק"ג

הוא יצור מהיר הצד ביום ובלילה, היודע לטפס בזריזות בין הענפים ואף לקפוץ ביניהם ולשחות מהר. טרפו העיקרי הוא מכרסמים שונים אך גם יונקים קטנים אחרים כמו קופי הטמרין והמרמוסט, עופות, זוחלים ואף נבלות ופירות. לעיתים הם גם אוכלים דבש מכוורות בין העצים.

הטאירה אינו נמצא בסכנת הכחדה, אך כמה תת-מינים קרובים לסיכון עקב כריתת יערות.

==תת-מינים==
* Eira barbara barbara
* Eira barbara inserta
* Eira barbara madeirensis
* Eira barbara peruana
* Eira barbara poliocephala
* Eira barbara senex
* Eira barbara sinuensis

==קישורים חיצוניים==

* 

== הערות שוליים ==

טאירה ליד נהר בברזיל

קטגוריה:טקסונים שתוארו בידי קארולוס ליניאוס
קטגוריה:סמוריים
קטגוריה:יונקים יחידים בסוגם
קטגוריה:מקסיקו: יונקים
קטגוריה:ברזיל: יונקים
קטגוריה:טרינידד וטובגו: יונקים
קטגוריה:אקוודור: יונקים
קטגוריה:בעלי חיים שתוארו ב-1758
קטגוריה:בעלי חיים בפנטנל
ארנסט קינג

ארנסט קינג (באנגלית: Ernest Joseph King; 23 בנובמבר 1878 – 25 ביוני 1956) היה מפקד צי ארצות הברית וראש המבצעים הימיים של הצי במלחמת העולם השנייה.

==קריירה מוקדמת==
קינג למד באקדמיה הימית של ארצות הברית בשנים 1897–1901. בעת מלחמת ארצות הברית–ספרד שירת כצוער על הספינה "סן פרנסיסקו". לאחר סיום לימודיו שירת כקצין זוטר בספינת המפוי "איגל" ובאוניות הקרב "אילינוי", "אלבמה", "ניו המפשיר" ו"סינסינטי". ב-1914 השתתף בקרב על ורה קרוס כמפקד משחתת.

==מלחמת העולם הראשונה ואחריה==
במלחמת העולם הראשונה שירת במטה של תת אדמירל הנרי מיו שהיה מפקד הצי האטלנטי. על שירותו בתפקיד זה עוטר בצלב הצי.

ב-1919 מונה למפקד בית הספר הקדם ימי של הצי והכין עם עמיתיו תוכנית לשינוי דרכי האימונים בצי. רוב ההמלצות נתקבלו ויושמו.

בשנים 1922–1925 עבר קינג השתלמות בצוללות ופיקד על בסיס הצוללות "ניו לונדון" בקונטיקט.

בינואר 1927 החל קורס טיס אותו סיים במאי. הוא מונה למפקד נושאת המטוסים "רייט" ולאחר מכן למפקד בסיס האוויר של הצי בנורפוק (וירג'יניה). ב-20 ביוני 1930 מונה למפקד נושאת המטוסים לקסינגטון. ב-1932 למד במכללה ללוחמה ימית. ב-1933–1936 עמד בראש המשרד לאווירונאוטיקה בדרגת אדמירל משנה. ב-1938 הועלה לדרגת תת אדמירל ומונה כראש להק האוויר של הצי.

==מלחמת העולם השנייה==
בפברואר 1941 התמנה למפקד השייטת האטלנטית והועלה לדרגת אדמירל.

ב-30 בדצמבר 1941 מונה למפקד העליון של הצי האמריקאי. ב-18 במאי 1942 מונה גם למפקד המבצעים הימיים והיה היחידי שנשא בו בזמן בשני תפקידים אלה. במלחמה היו לו חילוקי דעות עם הבריטים בנוגע לשיטת השיירות שהם הציעו.

ב-17 בנובמבר 1944 הועלה קינג לדרגת אדמירל צי (5 כוכבים).

== לאחר המלחמה ==
ב-15 בדצמבר 1945 פרש מהשירות בצי. בשנים 1946–1949 שימש כנשיא האגודה ההיסטורית של הצי. ב-1950 נקרא שוב כדי לשמש יועץ למזכיר הצי. נפטר ב-26 ביוני 1956 ונקבר בבית הקברות של האקדמיה הימית של ארצות הברית באנפוליס.

== הנצחה ==
חצי האי קינג בארץ אלזוורת' שבאנטארקטיקה נקרא על שמו של ארנסט קינג, בשל סיועו להכנת מבצע קפיצה לגובה.

==קישורים חיצוניים==

* [http://www.history.navy.mil/faqs/faq36-3.htm אדמירל צי ארנסט קינג], באתר naval history & heritage
* 
* 

== הערות שוליים ==

קטגוריה:אדמירלים אמריקאים במלחמת העולם השנייה
קטגוריה:קצינים אמריקאים במלחמת העולם הראשונה
קטגוריה:טייסי צי ארצות הברית
קטגוריה:מעוטרי צלב הצי
קטגוריה:אדמירלי צי
קטגוריה:מעוטרי מדליית השירות המצוין של הצי
קטגוריה:ראשי המבצעים הימיים
קטגוריה:בוגרי האקדמיה הימית של ארצות הברית
קטגוריה:אמריקאים שנולדו ב-1878
קטגוריה:אמריקאים שנפטרו ב-1956
קמיקיים

קָמִיקִיִּים (שם מדעי: Anhimidae) היא משפחה של עופות מים שתפוצתם באמריקה הדרומית. במשפחה שלושה מינים.

הקמיקיים הם עופות די גדולים יחסית לסדרת האווזאים. הם עומדים זקופים ולא שוחים אם כי יש להם קרומי שחייה. הם חיים בעיקר בערבות עשב וליד יערות.

מיני הקמיקיים:
* סוג ומין יחיד קמיקי מקרין (Anhima cornuta)
* סוג קמיקי (Chauna)
** קמיקי מצויץ (Chauna chavaria)
** קמיקי הצווארון (Chauna torquata)
*סוג Chaunoides - נכחד

==גלריה==
<gallery heights="150px" perrow="5">
קובץ:Anhima cornuta (Buitre de ciénaga) (16825949150).jpg|קמיקי מקרין
קובץ:Southern Screamer RWD3.jpg|קמיקי הצווארון
קובץ:Northern Screamer (Chauna chavaria) (8079739033).jpg|קמיקי מצויץ
</gallery>

==קישורים חיצוניים==

* 

==הערות שוליים==

*
קטגוריה:בעלי חיים שתוארו ב-1885
קטגוריה:טקסונים שתוארו בידי לאונרד הס שטיינגר
דורין גויאן

דורין ניקולאיֶה גויאן (ברומנית: Dorin Nicolae Goian; נולד ב-12 בדצמבר 1980) הוא כדורגלן עבר רומני אשר שיחק בעמדת הבלם.

==קריירת מועדונים==
===ראשית הקריירה===
גויאן התחיל את הקריירה שלו בפורסטה פלטיצ'ן ובשנת הצטרף לקבוצת המילואים. שנתיים לאחר מכן, הוא הצטרף לקבוצה הראשונה. בשנת הושאל לגלוריה בוזאו במדיה ערך את הופעת הבכורה שלו בליגת העל הרומנית. גויאן חזר לפורסטה לאחר שירדה לליגה השנייה. ובינואר עבר לצילאו פיאטרה ניאמץ. בעונת ירד עם המועדון לליגה השנייה, ובקיץ חתם בבקאו.

===סטיאווה בוקרשט===
ב-4 במרץ 2005, גויאן חתם על חוזה לחמש שנים בסטיאווה בוקרשט. ב-15 בספטמבר 2005 הבקיע את שער הבכורה שלו במועדון בניצחון 0-3 נגד ואלרנגה. הוא הבקיע גם במשחקים נגד לאנס, האלמסטד והירנביין. הוא הבקיע בהפסד 4-2 נגד מידלסברו בחצי גמר גביע אופ"א, בסיומו הודחה סטיאווה מהמפעל.

בעונת הבקיע פעמיים במוקדמות ליגת האלופות נגד זגלבינה לובין ובאטה בוריסוב ועזר לקבוצתו להעפיל לשלב הבתים של המפעל. בעקבות יכולתו הטובה של גויאן, מועדונים רבים כמו שטוטגרט, בורוסיה דורטמונד, מנצ'סטר יונייטד גילו בו עניין אך בסופו של דבר נשאר בסטיאווה. ב-16 באוקטובר 2007 סטיאווה השלימה את העברתו של גויאן לאחר ששילמה עוד מיליון אירו לבקאו. ב-24 באוקטובר 2007 ענד לראשונה את סרט הקפטן במשחק נגד סביליה.

===פאלרמו===
ב-6 באוגוסט 2009, עבר לפלרמו תמורת 2 מיליון אירו. הוא ערך את הופעת הבכורה שלו במשחק ידידות. הוא ערך את הופעת הבכורה שלו בליגה נגד רומא. הוא שימש בעיקר כמחליף עבור צ'זארה בובו וסימון קר.

בקיץ עזב קיאר את פאלרמו וגויאן תפס את מקומו, אך בגלל פציעות לא שיחק ברוב שלבי העונה וסיים אותה רק עם 22 הופעות בכל המסגרות, 16 מתוכן בליגה. בינואר הוא הבקיע את שער הבכורה שלו בפאלרמו נגד מילאן.

===גלאזגו ריינג'רס===
ב-25 ביולי 2011 חתם בגלאזגו ריינג'רס. ב-30 ביולי ערך את הופעת הבכורה שלו בניצחון 0-2 נגד סנט ג'ונסטון. באוגוסט נפצע בגיד הברך ונעדר חודש וחצי מהמגרשים, וחזר ב-18 בספטמבר 2011. כעבור שלושה ימים הבקיע את שער הבכורה שלו בהפסד 3-2 נגד פלקירק בגביע הסקוטי.

ביוני המועדון הכריז על פירוק וירידה לליגה השלישית וגויאן שוחרר מהמועדון.

===ספציה===
באוגוסט הושאל לספציה מהסרייה ב'. לאחר שהושאל לספציה, גויאן נשבע שיחזור לריינג'רס בעתיד. הוא ערך את הופעת הבכורה שלו בניצחון 1-2 נגד ויצ'נזה. ב-17 בנובמבר 2012 דחף את השופט במהלך ההפסד 3-2 נגד ג'ובה סטביה והורחק ל-4 משחקים. ב-23 בדצמבר 2012 גויאן הבקיע את השער הראשון שלו עבור המועדון בהפסד 3-2 נגד פדובה.

===אסטרס טריפוליס===
ב-21 ביולי 2013 חתם לשנתיים באסטרס טריפוליס. הוא ערך את הופעת הבכורה שלו עם המועדון ב-18 באוגוסט 2013 בתיקו 3-3 בבית נגד פאס יואנינה.

==קריירה בינלאומית==
אוסטריה}}
ב-16 בנובמבר 2005 ערך את הופעת הבכורה שלו בנבחרת רומניה במשחק ידידות נגד . ב-7 באוקטובר 2006 הבקיע את שער הבכורה שלו בנבחרת בניצחון 1-3 נגד . גויאן העפיל עם הנבחרת ליורו 2008 ואף לקח חלק באליפות.

לזכותו של גויאן 5 שערים בנבחרת ב-52 הופעות.

==תארים==
; סטיאווה בוקרשט
*אליפות רומניה: , 
*הסופר קאפ הרומני: 

==קישורים חיצוניים==

קטגוריה:כדורגלנים רומנים
קטגוריה:בלמי כדורגל רומנים
קטגוריה:סוצ'אבה: כדורגלנים
קטגוריה:כדורגלני סטיאווה בוקרשט
קטגוריה:כדורגלני פלרמו
קטגוריה:כדורגלני גלאזגו ריינג'רס
קטגוריה:כדורגלני ספציה
קטגוריה:כדורגלני אסטרס טריפוליס
קטגוריה:כדורגלני נבחרת רומניה
קטגוריה:כדורגלני יורו 2008
קטגוריה:רומנים שנולדו ב-1980